Bruin baronnes wil in EU bly oor Brexit se 'rassisme' – praag.co.za — 20 jaar jonk!
Sayeeda Warsi het voorheen die veldtog om Brittanje aan die Europese Unie (EU) te onttrek (Brexit)gesteun, maar het skielik van plan verander en steun nou die veldtog om Brittanje in die EU te hou.
Sy beskuldig veldtogvoerders wat voorstanders van Brexit is daarvan dat hulle "haat en xenofobie" aanwakker.
Haar beswaar was egter ontdaan van logika: Warsi het gesê gematigde stemme in die "verlaat"-veldtog word uitgedoof. Dit is nie duidelik waarom dit die Brexit-veldtog wat hoofsaaklik op 'n ekonomiese argument steun, sou diskediteer nie.
Warsi is een van die mees prominente Moslem-politici in Brittanje. Sy sê haar besluit is beïnvloed deur 'n plakkaat waarin 'n skare migrante deur Europa loop met 'n waarskuwing in hoofletters: "Breekpunt."
Warsi het in 'n onderhoud aan die BBC gesê "dié soort agteraf xenofobiese, rassistiese veldtog kan op die kort termyn polities nuttig en doeltreffend wees, maar dit hou langtermyngevare in wat skade aan gemeenskappe kan berokken."
Veldtogvoerders vir die "verlaat"-stem sê hulle was verbaas om van haar besluit te hoor, omdat hulle nie daarvan bewus was dat sy eens 'n ondersteuner was nie.
Britte gaan Donderdag stembus toe om in die referendum oor Brittanje se toekoms, binne of buite die EU, te stem.
Skrywer praagGepubliseer op 21 Junie 2016 Kategorieë Internasionale nuus, NuusSleutelwoord baronnes, Brexit, Moslem, Sayeeda Warsi